এখন প্রোগ্রামটি কিভাবে কাজ করলো তা জেনে নিই। প্রথমে আমরা x এর মান 10 অ্যাসাইন করলাম। এরপর আমরা while লুপে একটা শর্ত জুড়ে দিলাম যে যতক্ষন পর্যন্ত x এর মান ১০০ এর সমান বা ছোট থাকবে ততক্ষণ পর্যন্ত লুপের ভিতরের কাজগুলো চলতে থাকবে। এখন লুপের ভিতর প্রথম স্টেটমেন্ট হলো কনসোল উইন্ডোতে x এর মান লেখা অর্থাৎ আউটপুট দেওয়া। এর পর আছে x = x + 10 এর মানে হলো x এর মান ১০ বৃদ্ধি করা। এখন x এর মান হলো ২০ । যেহেতু সে ১০০ এর ছোট তাই স্ক্রীনে x এর নতুন মান ২০ প্রিন্ট করবে। এভাবে ১০০ হওয়া পর্যন্ত লুপ চলতে থাকবে। আমরা বিষয়টাকে নিচের ফ্লো-চার্টের মাধ্যমে দেখাতে পারি।